Bottlingerov diagram

Bottlingerov diagram je grafické znázornenie vzťahu medzi zložkami relatívnych rýchlostí hviezd vzhľadom na miestny štandard pokoja v smere galaktickej rotácie a v smere anticentra Galaxie na jednej strane a medzi excentricitou a apogalaktickou vzdialenosťou dráh týchto hviezd v Galaxii na strane druhej. Excentricity a apogalaktické vzdialenosti dráh sú na diagrame vyznačené čiarami konštantnej excentricity a konštantnej apogalaktickej vzdialenosti pre dané gravitačné pole Galaxie. Zostrojil ho F. Bottlinger v roku 1932 a dokázal v ňom, že jednotlivé typy hviezd sa zúčastňujú na rotácii Galaxie.

Astrometria
Diagramy